b'\n_START_ARTICLE_\nRiksfondet for nynorsk presse\n_START_PARAGRAPH_\nRiksfondet for nynorsk presse er en frivillig organisasjon med form\xc3\xa5l \xc3\xa5 st\xc3\xb8tte nynorske medietiltak generelt, og avisa Dag og Tid spesielt. Fra 1964 til 2013 hadde fondet bevilget 5,4 millioner NOK. Godt og vel to tredjedeler av dette gikk til Dag og Tid._NEWLINE_Organisasjonen ble grunnlagt 2. april 1964. I det f\xc3\xb8rste styret var Hartvig Kiran formann og Erling L\xc3\xa6greid sekret\xc3\xa6r. Fondets inntekter kommer fra frivillig \xc3\xa5rskontingent og gaver fra medlemmene. I 2007 hadde fondet i underkant av tusen medlemmer._NEWLINE_Riksfondet for nynorsk presse utdeler siden 1986 \xc3\xa5rlig Heidersprisen Aasmund Olavson Vinje.'